rejauldu/bengali-wikipedia huggingface dataset:
নার্গিস রাবাদী (২৪শে এপ্রিল ১৯২৯ – ৬ই মার্চ ২০১৮;http://www.bollywoodlife.com/hi/news-gossip/shammi-pasess-away-at-89-here-are-some-intresting-fact-about-vetarn-actress/ তাঁর মঞ্চের শাম্মী নামে অধিক পরিচিত) একজন ভারতীয় অভিনেত্রী ছিলেন, যিনি দুই শতাধিক হিন্দি চলচ্চিত্রে অভিনয় করেছিলেন। তিনি ১৯৪৯–১৯৬৯ এবং ১৯৮০–২০০২ সালে অভিনয়ের জন্য অধিক পরিচিত। পার্শ্ব অভিনেত্রী হিসাবে তাঁর বিখ্যাত চলচ্চিত্রগুলোর মধ্যে দিল আপনা অর প্রীত পরাই, হাফ টিকিট, হালাকু, সমাজ কো বদল ডালো, খুদা গাওয়া, কুলি নম্বর ১, গোপী কিশান, হাম সাথ সাথ হ্যাঁয় এবং রাজেশ খান্নার সাথে দ্য ট্রেন, আঁচল, কুদরত অন্যতম। এছাড়াও তিনি রেড রোজ, আওয়ারা বাপ এবং স্বর্গ  নামক চলচ্চিত্রে অভিনয় করেছেন। তিনি ১৯৪৯ সাল হতে ১৯৫৫ সাল পর্যন্ত হিন্দি চলচ্চিত্রে কেন্দ্রীয় নারী চরিত্র বা পার্শ্ব নারী চরিত্রে অভিনয় করে শীর্ষস্থানীয় অভিনেত্রীদের মধ্যে একজন হয়েছিলেন। পরে ১৯৮৬ সাল থেকে ১৯৯৮ সাল পর্যন্ত তিনি বেশ কয়েকটি জনপ্রিয় টেলিভিশন ধারাবাহিকে অভিনয় করেছেন; যার মধ্যে দেখ ভাই দেখ, জবান সম্ভাল কে, শ্রীমান শ্রীমতী, কভি ইয়ে কভি ওহ এবং ফিল্মী চক্কর অন্যতম। বিচ্ছিন্ন হওয়ার আগে শাম্মী সাত বছর ধরে চলচ্চিত্র প্রযোজক পরিচালক সুলতান আহমেদের সাথে বিবাহ বন্ধনে আবদ্ধ ছিলেন। শাম্মীর ছোট বোন মণি রাবাদী একজন ফ্যাশন ডিজাইনার ছিলেন।     প্রারম্ভিক জীবন  নার্গিস রাবাদী ১৯২৯ সালের ২৪শে এপ্রিল তারিখে তৎকালীন ব্রিটিশ ভারতের বোম্বে প্রেসিডেন্সির বোম্বে (বর্তমানে মহারাষ্ট্রের মুম্বই)-এ জন্মগ্রহণ করেছিলেন। তাঁর পিতা পার্সির অগ্নি মন্দির-এর পুরোহিত ছিলেন এবং যখন রাবাদী প্রায় তিন বছর বয়সী ছিলেন তখন তাঁর বাবা মারা যান। বাবার মৃত্যুর পরে, তাঁর মা অর্থ উপার্জনের জন্য, পার্সী সম্প্রদায়ের দ্বারা আয়োজিত সমস্ত ধর্মীয় অনুষ্ঠানে, খাবার রান্না করতেন। রাবাদীর এক বড় বোন মণি রাবাদী ফ্যাশন ডিজাইনার ছিলেন এবং ১৯৬৭ থেকে ১৯৯৪ সাল পর্যন্ত হিন্দি চলচ্চিত্রে অভিনয়শিল্পীদের পোশাক পরিকল্পক হিসেবে অনেক অভিনয়শিল্পীর সাথে ব্যাপকভাবে কাজ করেছিলেন। তাঁর মায়ের ছোট বোন তাঁর সাথে থাকতেন। তাঁরা ১৯৩০–৪৭ সময়কালে দক্ষিণ মুম্বইয়ের পারেলের টাটা ব্লকে অবস্থান করেছিলেন। তাঁর বোন মাধ্যমিক বিদ্যালয়ের পড়াশোনা শেষ করে জনসন অ্যান্ড জনসন-এ একজন  সেক্রেটারি হিসাবে যোগদান করেছিলেন।  ১৯৪২ সালে জনসন অ্যান্ড জনসন ট্যাবলেট তৈরি করত এবং রাবাদী উক্ত কাজের প্যাকিং বিভাগে নিযুক্ত ছিলেন। যেসকল ট্যাবলেট সিল করা হয়নি এবং মেশিন থেকে পড়ে গিয়েছিল, সেই ট্যাবলেটগুলো সংগ্রহ করা তাঁর কাজ ছিল। তাঁকে সেই ট্যাবলেটগুলোকে বড় বোতলে রাখতে হত, যেগুলি রোগীদের বিনামূল্যে বিতরণ করার জন্য হাসপাতালে পাঠানো হতো। এই কাজটি করার জন্য তাঁকে প্রতি মাসে ১০০ টাকা দেওয়া হত।   মৃত্যু  ২০১৮ সালের ৬ই মার্চ তারিখে ৮৮ বছর বয়সে তিনি স্বাভাবিক ভাবেই ঘুমের মধ্যে মারা যান।   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০১৮-এ মৃত্যু বিষয়শ্রেণী:১৯২৯-এ জন্ম
গ্যারি জন ক্রকার (; জন্ম: ১৬ মে, ১৯৬২) বুলাওয়াওতে জন্মগ্রহণকারী প্রথিতযশা জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৩ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড কাউন্টি ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করতেন গ্যারি ক্রকার।   প্রথম-শ্রেণীর ক্রিকেট  বুলাওয়ের হ্যামিল্টনে হাই স্কুলের প্রাক্তন ছাত্র তিনি। ১৯৯০-৯১ মৌসুম থেকে ১৯৯৪-৯৫ মৌসুম পর্যন্ত গ্যারি ক্রকারের প্রথম-শ্রেণীর খেলোয়াড়ী জীবন চলমান ছিল। মাতাবেলেল্যান্ড দলের অধিনায়কের দায়িত্বে ছিলেন তিনি। দীর্ঘাকায়, প্রশস্ত হস্তের অধিকারী গ্যারি ক্রুকারে বামহাতি অল-রাউন্ডার হিসেবে বেশ সুনাম অর্জন করেছিলেন।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্ট ও ছয়টি একদিনের আন্তর্জাতিকে (ওডিআই) অংশগ্রহণ করেছেন গ্যারি ক্রকার। ২৫ মার্চ, ১৯৯৩ তারিখে হারারেতে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ৭ নভেম্বর, ১৯৯২ তারিখে নিউজিল্যান্ডের বিপক্ষে সর্বশেষ টেস্টে অংশ নেন তিনি।  উদ্বোধনী টেস্ট খেলায় আলী শাহের আঘাতপ্রাপ্তির কারণে তার স্থলাভিষিক্ত হন। ১৯৯২ সালে জিম্বাবুয়ের ক্রিকেটের ইতিহাসের প্রথম টেস্টে খেলায় অংশগ্রহণ করার সৌভাগ্যের অধিকারী হন। তবে, ব্যর্থতার পরিচয় দেন। ৩০ বছর বয়সী গ্যারি ক্রকার ইতোপূর্বে জাতীয় দলে খেলার সুযোগ না পেলেও পূর্ব রাত্রে জরুরি বার্তা পেয়ে ৪৪০ কিলোমিটার ভ্রমণ শেষে পরদিন সকালে হারারেতে পৌঁছেন। টেস্টে ব্যর্থ হলেও একদিনের আন্তর্জাতিকের সূচনা বেশ বারো হয়েছিল। অর্ধ-শতকের পাশাপাশি ভারতের বিপক্ষে চার উইকেট লাভ করেন।   অবসর  পরবর্তী মৌসুমে ব্যবসায়িক ব্যস্ততার কারণে কাদোমায় চলে যান। সেখানে অনুশীলনীর অভাবের পাশাপাশি দূর্বল ক্রীড়াশৈলীর কারণে আর তাকে আন্তর্জাতিক ক্রিকেট অঙ্গনে খেলতে দেখা যায়নি।  ১৯৯৩ সালে আন্তর্জাতিক ক্রিকেট খেলা থেকে অবসর গ্রহণ করেন। রাজনৈতিক অস্থিতিশীলতা ও অর্থনৈতিক মন্দাভাব বিরাজমান থাকায় মার্কিন যুক্তরাষ্ট্রে অভিবাসিত হন তিনি। বর্তমানে তিনি লস অ্যাঞ্জেলসে বসবাস করছেন ও হলিউড ক্রিকেট ক্লাবের সাথে সামাজিক স্তরের ক্রিকেটে অংশ নিচ্ছেন। তার সন্তান শন ক্রুকারে পেশাদারী পর্যায়ে গল্ফ খেলছেন। ক্রিকেট খেলার পাশাপাশি বেসবল খেলায়ও তিনি সিদ্ধহস্তের পরিচয় দিয়েছেন।   তথ্যসূত্র    আরও দেখুন   কেভিন আরনট  অ্যালিস্টেয়ার ক্যাম্পবেল  মনিকাল্যান্ড ক্রিকেট দল  জিম্বাবুয়ের টেস্ট ক্রিকেটারদের তালিকা  জিম্বাবুয়ের একদিনের আন্তর্জাতিক ক্রিকেটারদের তালিকা 		  বহিঃসংযোগ       বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:ব্রিটিশ বংশোদ্ভূত জিম্বাবুইয়ান বিষয়শ্রেণী:মার্কিন যুক্তরাষ্ট্রে জিম্বাবুয়ীয় অভিবাসনকারী বিষয়শ্রেণী:জিম্বাবুয়ের শ্বেতাঙ্গ ব্যক্তি বিষয়শ্রেণী:বুলাওয়েও থেকে আগত ক্রিকেটার বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
জসিমউদ্দিন হলেন একজন বাংলাদেশী ক্রিকেটার। ২০১২-২০১৩ জাতীয় ক্রিকেট লিগে চট্টগ্রাম বিভাগ ক্রিকেট দলের হয়ে তিনি প্রথম-শ্রেণীর ক্রিকেটে আত্মপ্রকাশ করেছিলেন।   ক্যারিয়ার  জসিমউদ্দিন ২০১৩ সালে ওয়েস্ট ইন্ডিজ অনূর্ধ্ব-১৯ বনাম বাংলাদেশের অনূর্ধ্ব-১৯  দলের মধ্যকার ম্যাচে অনূর্ধ্ব১৯ ক্রিকেটে তার অভিষেক হয়। জসিমউদ্দিন সেই ম্যাচে ৯২ বলে ৬৬ রান করেন।   রেকর্ড ও পরিসংখ্যান    আরও দেখুন    নাসির হোসেন   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:১৯৯৫-এ জন্ম
ইন ইয়র হাউজ (এছাড়াও ইন ইয়র হাউজ: রেজ ইন দ্য কেজ অথবা ইন ইয়র হাউজ ৬ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.f4wonline.com/other-wrestling/daily-pro-wrestling-history-0218-wwf-war-settle-score-230371 এটি ইন ইয়র হাউজ কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ১৯৯৬ সালের ১৮ই ফেব্রুয়ারি তারিখে মার্কিন যুক্তরাষ্ট্রের কেন্টাকির লুইভিলের লুইভিল গার্ডেনসে অনুষ্ঠিত হয়েছে।  প্রাক-প্রদর্শনে চারটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রেট হার্ট ডাব্লিউডাব্লিউএফ চ্যাম্পিয়নশিপ ম্যাচে ডিজেলকে পরাজিত করেছে। অন্যান্য শীর্ষস্থানীয় ম্যাচে, শন মাইকেলস ডাব্লিউডাব্লিউএফ চ্যাম্পিয়নশিপের প্রতিদ্বন্দ্বী নির্ধারণের জন্য আয়োজিত একক ম্যাচে ওয়েন হার্টকে এবং ক্রাই বেবি ম্যাচে রেজর রামোন দ্য ১–২–৩ কিডকে পিনফলের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।   পটভূমি  ১৯৯৩ সাল পর্যন্ত ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) প্রতি বছর মোট পাঁচটি পেশাদার কুস্তির প্রতি-দর্শনে-পরিশোধ (পিপিভি) অনুষ্ঠানের আয়োজন করতো; যেগুলো "বিগ ফাইভ" নামে পরিচিত, উক্ত সময়ের পাঁচটি প্রধান অনুষ্ঠানগুলো ছিল রয়্যাল রাম্বল, রেসলম্যানিয়া, কিং অব দ্য রিং, সামারস্ল্যাম এবং সার্ভাইভার সিরিজ। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। ১৯৯৫ সালের ১৪ই মে তারিখে প্রথমবারের মতো ইন ইয়র হাউজ অনুষ্ঠিত হয়েছে।  ১৯৯৬ সালের এই অনুষ্ঠানটি ইন ইয়র হাউজ কালানুক্রমিকের ষষ্ঠ অনুষ্ঠান ছিল, যা ১৮ই ফেব্রুয়ারি তারিখে মার্কিন যুক্তরাষ্ট্রের কেন্টাকির লুইভিলের লুইভিল গার্ডেনসে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।   তথ্যসূত্র   ৬ ইন ইয়র হাউজ বিষয়শ্রেণী:ফেব্রুয়ারি ১৯৯৬-এ মার্কিন যুক্তরাষ্ট্রে ঘটনা বিষয়শ্রেণী:১৯৯৬-এ কেন্টাকি বিষয়শ্রেণী:কেন্টাকিতে ঘটনা বিষয়শ্রেণী:লুইভিলে পেশাদার কুস্তি
শচীন নাগ (জন্ম: ৫ জুলাই ১৯২০ - মৃত্যু: ১৯ অগাস্ট ১৯৮৭) একজন ভারতীয় সাতারু। ১৯৪৮ এর গ্রীষ্মকালীন  অলিম্পিকে পুরুষ বিভাগে 100 মিটার ফ্রি স্টাইলে  তিনি প্রতিযোগী ছিলেন। ১৯৪৮ ও ১৯৫২ সালে গ্রীষ্মকালীন অলিম্পিকে ওয়াটার পোলোতেও অংশগ্রহণ করেছিলেন তিনি। ১৯৫১ সালে দিল্লীতে অনুষ্ঠিত 'এশিয়ান গেমস' এর 100 মিটার পুরুষ বিভাগে তিনি প্রথম ভারতীয় যিনি স্বর্ণপদক পান।   তথ্যসূত্র   বিষয়শ্রেণী:বাঙালি ক্রীড়াবিদ বিষয়শ্রেণী:বাঙালি সাঁতারু বিষয়শ্রেণী:১৯২০-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:সাঁতারে এশিয়ান গেমস পদক বিজয়ী বিষয়শ্রেণী:ভারতীয় পুরুষ সাঁতারু বিষয়শ্রেণী:ভারতীয় পুরুষ ওয়াটার পোলো খেলোয়াড় বিষয়শ্রেণী:কলকাতার ক্রীড়াবিদ বিষয়শ্রেণী:বাঙালি হিন্দু বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:১৯৫১ এশিয়ান গেমসের পদক বিজয়ী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:পশ্চিমবঙ্গের সাঁতারু
রোজী কবির ( - ১৩ নভেম্বর ২০২৪) ছিলেন বাংলাদেশের একজন রাজনীতিবিদ। তিনি তিনি বিএনপির চেয়ারপারসনের উপদেষ্টা ও সংসদ সদস্য ছিলেন।   প্রাথমিক জীবন  রোজী কবির  সালে চট্টগ্রামের উত্তর হালিশহর চৌধুরী পাড়ার আজগর আলী চৌধুরী পরিবারে জন্মগ্রহণ করেন। তার পিতার নাম সিদ্দিক আহমদ চৌধুরী ও মাতার নাম আমজুন্নেছা বেগম।   রাজনৈতিক জীবন  রোজী কবির পঞ্চম জাতীয় সংসদের মহিলা আসন ২৯, ষষ্ঠ জাতীয় সংসদের মহিলা আসন ৮ ও অষ্টম জাতীয় সংসদের মহিলা আসন ১৬ থেকে মনোনীত সংসদ সদস্য ছিলেন।  তিনি জাতীয়তাবাদী মহিলা দল চট্টগ্রাম নগর কমিটির সাবেক সভাপতি রোজী কবির মহানগর বিএনপির সিনিয়র সহ সভাপতি, বিএনপি চেয়ারপারসনের বিশেষ সহকারীসহ দলের কেন্দ্রীয় কমিটির বিভিন্ন সম্পাদকীয় পদে দায়িত্ব পালন করেন। সবশেষে তিনি বিএনপির চেয়ারপারসনের উপদেষ্টা ছিলেন।  তিনি চট্টগ্রাম বিশ্ববিদ্যালয়ের সিনেট সদস্য এবং চট্টগ্রাম উন্নয়ন কর্তৃপক্ষের (সিডিএ) বোর্ড মেম্বার ছিলেন।  তিনি লায়ন্স ক্লাব ইন্টারন্যাশনাল, বাংলাদেশ রেডক্রিসেন্ট, বাংলাদেশ পরিবার পরিকল্পনা সমিতি, ডায়বেটিক এসোসিয়েশন, বাংলাদেশ থ্যালেসামিয়া সমিতি, সাহিক, বিএনএসবি, শিশু একাডেমি, মহিলা ক্রীড়া সমিতি এবং আগ্রাবাদ মা ও শিশু হাসপাতালের সাথে যুক্ত ছিলেন।   পারিবারিক জীবন  রোজী কবির দক্ষিণ হালিশহরের ব্যবসায়ী আবদুল মাবুদ সওদাগরের পুত্র এবং বন্দর থানা বিএনপির প্রতিষ্ঠাতা সভাপতি এবং চট্টগ্রামের প্রসিদ্ধ হোটেল "হোটেল শাহজান এবং এশিয়াটিক কটনমিল" এর চেয়ারম্যান হুমায়ুন কবিরের সাথে বিবাহ বন্ধনে আবদ্ধ হন। এই দম্পতীর  দুই ছেলে দুই মেয়ে।  রোজীর বড় ভাই সাবেক ডেপুটি স্পিকার ও পরিকল্পনামন্ত্রী সুলতান আহমেদ চৌধুরী।   মৃত্যু  রোজী কবির  ১৩ নভেম্বর ২০২৪ ঢাকায় মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২০২৪-এ মৃত্যু বিষয়শ্রেণী:১৯৫০-এর দশকে জন্ম
থাম্ব|তরল ২০ আউন্সের বাহামাস গোম্বে পাঞ্চের বোতল এবং তরল ১২ আউন্সের বাহামাস গোম্বে পাঞ্চের ক্যানের ছবি। বাহামা গোম্বে পাঞ্চ একটি কার্বনেটেড পানীয়, যা বাহামাতে ক্যারিবীয় বোটলিং কোম্পানি বাহামাস লিমিটেড দ্বারা উৎপাদিত হয়, এরা বাহামাতে কোকা-কোলা পণ্যগুলির প্রধান বিতরণকারী। এটি খুবই মিষ্টি এবং এতে চিনি পরিমাণ অনেক বেশি। এর স্বাদও খুবই শক্তিশালী এবং এতে আনারসের স্বাদ থাকে। বাহামায় ১২ আউন্সের ক্যান এবং ২০ আউন্সের বোতলে গোম্বে পাঞ্চ ব্যাপকভাবে পাওয়া যায়। এই পানীয়ের ছয়টির প্যাকও ব্যাপকভাবে পাওয়া যায়। পণ্যটি দুটি বৈচিত্র্যে আসে, বাহামা গোম্বে পাঞ্চ (স্টক আনারস-কলা স্বাদ) এবং গোম্বে ফল শ্যাম্পেন। সাধারণ স্বাদটি হলুদ রঙের।   আরও দেখুন    বাহামিয়ান রন্ধনপ্রণালী  গোম্বে  গোম্বে স্ম্যাশ   তথ্যসূত্র   বিষয়শ্রেণী:কোকা-কোলা মার্কা বিষয়শ্রেণী:কার্বনযুক্ত পানীয় বিষয়শ্রেণী:পানীয় মার্কা বিষয়শ্রেণী:বাহামিয়ান রন্ধনশৈলী
লেবার ফ্রেন্ডস অফ ইসরায়েল (এলএফআই) হল যুক্তরাজ্যের পার্লামেন্টের একটি দল যেটি যুক্তরাজ্য এবং ইসরায়েলের মধ্যে একটি শক্তিশালী দ্বিপাক্ষিক সম্পর্কের পক্ষে কথা বলে এবং ব্রিটিশ লেবার পার্টি এবং ইসরায়েলি লেবার পার্টির মধ্যে সম্পর্ক জোরদার করার চেষ্টা করে। এলএফআই বলে যে এটি ইসরায়েল-ফিলিস্তিনি বিরোধের দুই-রাষ্ট্র সমাধানকে সমর্থন করে, যেখানে ইসরায়েল তার সীমানার মধ্যে স্বীকৃত এবং সুরক্ষিত এবং একটি কার্যকর ফিলিস্তিন রাষ্ট্র প্রতিষ্ঠা করে। , এটি সংসদীয় লেবার পার্টির প্রায় এক চতুর্থাংশ এবং ছায়া মন্ত্রিসভার এক তৃতীয়াংশ নিয়ে গঠিত।   বহিঃসংযোগ   Official website        Speech by Gordon Brown to the LFI Annual Reception, Prime Minister Gordon Brown, 25 September 2007  তথ্যসূত্র   বিষয়শ্রেণী:যুক্তরাজ্যের রাজনৈতিক প্রচার গোষ্ঠী বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন
হাইনৎস রোবের্ত মোর্শেল মোরেনো (; জন্ম: ২৪ আগস্ট ১৯৯৭; হাইনৎস মোর্শেল নামে সুপরিচিত) হলেন একজন ডোমিনিকান প্রজাতন্ত্রীয় পেশাদার ফুটবল খেলোয়াড়। তিনি বর্তমানে হাঙ্গেরীয় ক্লাব উইপেশ্ত এবং ডোমিনিকান প্রজাতন্ত্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৪ সালে, মোর্শেল ডোমিনিকান প্রজাতন্ত্র অনূর্ধ্ব-১৮ দলের হয়ে ডোমিনিকান প্রজাতন্ত্রের বয়সভিত্তিক পর্যায়ে অভিষেক করেছিলেন। প্রায় এক বছর যাবত ডোমিনিকান প্রজাতন্ত্রের বয়সভিত্তিক দলের হয়ে খেলার পর, তিনি ২০২৩ সালে ডোমিনিকান প্রজাতন্ত্রের হয়ে আন্তর্জাতিক পর্যায়ে অভিষেক করেছেন; ডোমিনিকান প্রজাতন্ত্রের জার্সি গায়ে তিনি এপর্যন্ত ১০ ম্যাচে ২টি গোল করেছেন।  প্রারম্ভিক জীবন হাইনৎস রোবের্ত মোর্শেল মোরেনো ১৯৯৭ সালের ২৪শে আগস্ট তারিখে ডোমিনিকান প্রজাতন্ত্রের সান্তো দোমিঙ্গোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মোর্শেল জার্মানি অনূর্ধ্ব-১৮ এবং ডোমিনিকান প্রজাতন্ত্র অনূর্ধ্ব-২৩ দলের হয়ে খেলার মাধ্যমে ডোমিনিকান প্রজাতন্ত্রের প্রতিনিধিত্ব করেছেন। ২০১৪ সালের ১৭ই ডিসেম্বর তারিখে তিনি মার্কিন যুক্তরাষ্ট্র অনূর্ধ্ব-১৮ দলের বিরুদ্ধে ম্যাচে ডোমিনিকান প্রজাতন্ত্র অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2512486 মোর্শেল ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ডোমিনিকান প্রজাতন্ত্র অলিম্পিক দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল ডোমিনিকান প্রজাতন্ত্র  ২০২৩  ৬  ২ ২০২৪  ৪  ০ সর্বমোট  ১০  ২  তথ্যসূত্র  বহিঃসংযোগ    বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ডোমিনিকান প্রজাতন্ত্রীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উইপেশ্ত ফুটবল ক্লাবের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:ডোমিনিকান প্রজাতন্ত্রের আন্তর্জাতিক যুব ফুটবলার বিষয়শ্রেণী:ডোমিনিকান প্রজাতন্ত্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:ডোমিনিকান প্রজাতন্ত্রের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:মাইনৎস ০৫ ২-এর খেলোয়াড় বিষয়শ্রেণী:হলস্টাইন কিলের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:জার্মান প্রবাসী ফুটবলার বিষয়শ্রেণী:২০২৫ কনকাকাফ গোল্ড কাপের খেলোয়াড় বিষয়শ্রেণী:জার্মান প্রবাসী পুরুষ ফুটবলার
থাম্ব|বালু ঘাটে গঙ্গা নদীর একটি ছবি ভাগলপুর জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর ভাগলপুর।  ভূগোল ভাগলপুর জেলার আয়তন । এই জেলাটি বিহারের ভাগলপুর বিভাগের অন্তর্গত। গঙ্গা নদী এই জেলার উপর দিয়ে প্রবাহিত।  বনাঞ্চল ১৯৯০ সালে ভাগলপুর জেলায় বিক্রমশীলা গাঙ্গেয় শুশুক অভয়ারণ্য গঠিত হয়। এই অভয়ারণ্যের দৈর্ঘ্য ।  অর্থনীতি ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় এই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।  জনপরিসংখ্যান ২০১১ সালের জনগণনা অনুসারে, ভাগলপুর জেলার জনসংখ্যা ৩,০৩২,২২৬। এই জেলার জনসংখ্যা ওমান রাষ্ট্র বা মার্কিন যুক্তরাষ্ট্রের আইওয়া রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ১২০তম। ভাগলপুর জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৫.১৩%। ভাগলপুর জেলার লিঙ্গানুপাতের হার প্রতি ১০০০ পুরুষে ৮৭৯ জন মহিলা এবং সাক্ষরতার হার ৬৪.৯৬%।  ভাষা মৈথিলি ভাষা ও মৈথিলির উপভাষা অঙ্গিকা এই জেলায় প্রচলিত। অন্যান্য প্রধান ভাষাগুলি হল হিন্দি, উর্দু ও বাংলা।  তথ্যসূত্র  বহিঃসংযোগ   Bhagalpur Information Portal  বিষয়শ্রেণী:বিহারের জেলা * বিষয়শ্রেণী:ভাগলপুর বিভাগ
ট্যুকো ব্রাহে পদক ইউরোপীয় অ্যাস্ট্রোনমিক্যাল সোসাইটি কর্তৃক প্রদানকৃত পুরস্কার। রেনেসাঁ যুগের ডেনিশ জ্যোতির্বিদ ট্যুকো ব্রাহের নামানুসারে এটির নামকরণ করা হয়েছে। ২০০৮ সাল হতে প্রদানকৃত এই পুরষ্কারটি প্রতি বছর ইউরোপীয় জ্যোতির্বিদ্যা সংক্রান্ত যন্ত্রপাতির অগ্রদূত অথবা এই ধরনের যন্ত্রপাতির উপর ভিত্তি করে তৈরি প্রধান আবিষ্কারের স্বীকৃতিস্বরূপ প্রদান করা হয়।     পদক বিজয়ী  নিম্নলিখিত ব্যক্তিরা ট্যুকো ব্রাহে পুরস্কার/পদক পেয়েছেন: "Tycho Brahe Prize". European Astronomical Society. Retrieved 21 December 2014.  বছরনাম২০০৮গোরান শারমার২০০৯ফ্রাঁসোয়া কম্বস২০১০রেমন্ড উইলসন২০১১মাইকেল পেরিম্যান২০১২রেইনহার্ড জেনজেল২০১৩মাসিমো তারেঙ্গি২০১৪অন্টোইন লাবেরী২০১৫মিশেল মেয়র২০১৬জোয়াকিম ট্রাম্পার২০১৭বার্নার্ড ডেলাব্রে২০১৮আন্দ্রেজ উদালস্কি "Tycho Brahe Prize 2018 for Prof. Andrzej Udalski". University of Warsaw. 22 February 2018. Retrieved 18 February 2025.২০১৯গাই মনেট "2019 Tycho Brahe Medal awarded to Prof. Guy Monnet". Site Ens international. 19 November 2024. Retrieved 18 February 2025.২০২০স্টেফানো ভিটালে "LISA Pathfinder mission leader recipient of 2020 Tycho Brahe Medal". Erzia. 23 November 2020. Retrieved 18 February 2025.২০২১ফ্র্যাঙ্ক আইজেনহাওয়ার "Frank Eisenhauer". www.mpe.mpg.de. Retrieved 11 May 2022.২০২২জিন-লুক স্টার্ক "Person Info". Institute of Astrophysics. 1 July 2023. Retrieved 18 February 2025. Meylan, Georges (29 September 2022). "European Astronomical Society prizes 2022" (PDF). Nature Astronomy. 6 (10): 1114–1115. doi:10.1038/s41550-022-01801-0. ISSN 2397-3366. Retrieved 18 February 2025.২০২৩অ্যান্টন জেনসাস "Tycho Brahe Medal awarded to Anton Zensus". Max Planck Institute for Radio Astronomy. 4 October 2024. Retrieved 18 February 2025.২০২৪ফ্রান্সিসকো পেপে"Observatoire Astronomique". UNIGE. 5 March 2024. Retrieved 18 February 2025.   তথ্যসূত্র   বিষয়শ্রেণী:জ্যোতির্বিজ্ঞানে পুরস্কার বিষয়শ্রেণী:ইউরোপে জ্যোতির্বিজ্ঞান বিষয়শ্রেণী:২০০৮-এ প্রবর্তিত পুরস্কার বিষয়শ্রেণী:ইউরোপীয় বিজ্ঞান ও প্রযুক্তি পুরস্কার বিষয়শ্রেণী:ট্যুকো ব্রাহে
হোরেস ব্রিমসন ট্রেভর-কক্স (১৪ জুন ১৯০৮ - ৩০ অক্টোবর ২০০৫) ছিলেন একজন ব্রিটিশ কৃষক, জমির মালিক এবং রাজনীতিবিদ যিনি ১৯৩৭ থেকে ১৯৪৫ সাল পর্যন্ত কনজারভেটিভ মেম্বার অফ পার্লামেন্ট (এমপি) হিসাবে দায়িত্ব পালন করেছিলেন, কিন্তু ১৯৬০-এর দশকে রক্ষণশীল ত্যাগ করেন এবং পরবর্তীকালে লেবার পার্টিতে যোগ দেন।  বার্কেনহেডে জন্মগ্রহণ করেন এবং চেস্টারের কাছে বেড়ে ওঠেন, তার বাবা (হোরেস কক্স নামেও) একজন সফল ব্যবসায়ী ছিলেন। কক্স ইটন কলেজে শিক্ষা লাভ করেন, যেখানে তিনি তার সমসাময়িক কুইন্টিন হগ, পরবর্তীতে লর্ড হেলশামের একজন ভালো বন্ধু ছিলেন। এরপর তিনি জার্মানিতে লাইবনিজ ইউনিভার্সিটি হ্যানোভারে অধ্যয়ন করেন এবং ১৯২৯ সালে সিনসিনাটি বিশ্ববিদ্যালয়ে মার্কিন যুক্তরাষ্ট্রে ব্যবসায়িক অধ্যয়নের জন্য জার্মানি ছাড়ার আগে বার্লিনের কারখানায় কাজ করেন।   তথ্যসূত্র    বহিঃসংযোগ    হোরেস ব্রিমসন ট্রেভর-কক্সের মৃত্যু ( দ্য ইন্ডিপেন্ডেন্টে ট্যাম ডেলিয়েল দ্বারা)    বিষয়শ্রেণী:স্ট্যালিব্রিজ এবং হাইডের যুক্তরাজ্যের সংসদ সদস্য বিষয়শ্রেণী:শ্রমিক দল (যুক্তরাজ্য) এর রাজনীতিবিদ বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:ওয়েলশ গার্ডস কর্মকর্তা বিষয়শ্রেণী:২০০৫-এ মৃত্যু বিষয়শ্রেণী:১৯০৮-এ জন্ম
বালাপুবাদুগে কুশল গিমহান মেন্ডিস (; জন্ম: ২ ফেব্রুয়ারি, ১৯৯৫) পেশাদার শ্রীলঙ্কান টেস্ট ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে শ্রীলঙ্কা দলের প্রতিনিধিত্ব করেন। ঘরোয়া প্রথম-শ্রেণীর ক্রিকেটে কুরুনেগালা ওয়ারিয়র্সের পক্ষে খেলছেন কুশল মেন্ডিস।   খেলোয়াড়ী জীবন  সোবার্স-তিসেরা ট্রফির দ্বিতীয় টেস্টের মাধ্যমে শ্রীলঙ্কার ১৩২তম টেস্ট খেলোয়াড় হিসেবে ক্যাপ পরিধান করেন। ২০১৫ সালে ওয়েস্ট ইন্ডিজ সফরে অনুষ্ঠিত ২য় টেস্টের মাধ্যমে তার অভিষেক ঘটে। ঐ টেস্টের প্রথম ইনিংসে ১৩ ও দ্বিতীয় ইনিংসে ৩৯ রান তুলেছিলেন। ২০১৬ সালে ইংল্যান্ড সফরের জন্য দলের অন্যতম সদস্য মনোনীত হন। প্রথম টেস্টের প্রথম ইনিংসে শূন্য রান তুললেও দ্বিতীয় ইনিংসে ৫৩ রানের প্রথম অর্ধ-শতক করেন।   তথ্যসূত্র    আরও দেখুন   জেফ্রি ভ্যান্ডারসে  শ্রীলঙ্কা জাতীয় ক্রিকেট দলের অধিনায়কদের তালিকা  ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর   বহিঃসংযোগ     বিষয়শ্রেণী:শ্রীলঙ্কান ক্রিকেটার বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কান উইকেট-রক্ষক বিষয়শ্রেণী:কুরুনেগালা ওয়ারিয়র্সের ক্রিকেটার বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:কলম্বো ক্রিকেট ক্লাবের ক্রিকেটার বিষয়শ্রেণী:মুরস স্পোর্টস ক্লাবের ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:ক্যান্ডি ফ্যালকন্সের ক্রিকেটার বিষয়শ্রেণী:গালে গ্ল্যাডিয়েটর্সের ক্রিকেটার বিষয়শ্রেণী:কুমিল্লা ভিক্টোরিয়ান্সের ক্রিকেটার বিষয়শ্রেণী:প্রিটোরিয়া ক্যাপিটালসের ক্রিকেটার বিষয়শ্রেণী:প্রিন্স অব ওয়েলস কলেজ, মোরাতুয়ার প্রাক্তন শিক্ষার্থী বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:উইকেট-রক্ষক বিষয়শ্রেণী:ডাম্বুলা আউরার ক্রিকেটার
ভাক্রি () হল একটি গোলাকার ফ্ল্যাটব্রেড (রুটি) যা প্রায়শই ভারতের গুজরাত, মহারাষ্ট্র, রাজস্থান ও কর্ণাটক রাজ্যের রন্ধনশৈলীতে ব্যবহৃত হয়। জোয়ার বা বাজরা ব্যবহার করে তৈরি করা ভাক্রি নিয়মিত গমের চাপাতির চেয়ে মোটা হয়। ভাক্রি শক্ততার ক্ষেত্রে খাখরার বিপরীতে বয়নে নরম বা শক্ত হতে পারে।  শস্য ও ভিন্নতা  বিভিন্ন ধরনের বাজরা (জোয়ার, বাজরা, রাগি) ভাক্রি তৈরির জন্য বেশি ব্যবহৃত হয়। এই বাজরা ভাক্রি ভারতের দাক্ষিণাত্যের মালভূমি অঞ্চলে (মহারাষ্ট্র ও উত্তর কর্ণাটক) পাশাপাশি রাজস্থানের আধা-শুষ্ক অঞ্চলে জনপ্রিয়। পশ্চিম ভারতের উপকূলীয় কোঙ্কন ও গোয়া অঞ্চলে ভাক্রি তৈরিতে চালের আটা ব্যবহার করা হয়।  ১. জোয়ার ভাক্রি - জোয়ার ভাক্রি হল সবচেয়ে সাধারণ ধরনের ভাক্রি। গরম পানিতে জোয়ারের ময়দা মিশিয়ে হাত দিয়ে চ্যাপ্টা করে আটা তৈরি করা হয়। Jowar roti(Jolad rotti) – An easy way  ২. বাজরা ভাক্রি - বজরা ভাক্রি প্রধানত শীতকালে বিশেষ করে সংক্রান্তির উৎসবের কাছাকাছি সময়ে তৈরি করা হয়। প্রস্তুতিটা জোয়ার ভাক্রির মতোই।  ৩. মকাই ভাক্রি - ভুট্টা ভাক্রি সাধারণত শীতকালে প্রস্তুত করা হয়। গুজরাটি ভাষায় "মকাই নো রোটলো" এবং মারাঠিতে "মাক্যাচি ভাক্রি " নামেও পরিচিত।  ৪. রাগি ভাক্রি - রাগি ভাক্রি বা রাগি রোটি, রাগি দিয়ে তৈরি। এগুলি অন্যান্য ভাক্রির মতোই প্রস্তুত করা হয়।  ৫. চালের ভাক্রি - চালের ভাক্রি চালের আটা দিয়ে তৈরি করা হয়, অন্যান্য ভাক্রির মতোই তৈরি করা হয়। কোঙ্কন অঞ্চলে এরা সাধারণ।  ৬. গমের ভাক্রি - গমের ভাক্রি গমের রুটির মতো, তবে আনুপাতিকভাবে বেশি তেল সহ আকারে এবং গভীরতায় বড়।  তথ্যসূত্র   বিষয়শ্রেণী:রুটি বিষয়শ্রেণী:গুজরাতি রন্ধনশৈলী বিষয়শ্রেণী:ভারতীয় রুটি বিষয়শ্রেণী:রাজস্থানি রন্ধনশৈলী বিষয়শ্রেণী:মহারাষ্ট্রীয় রন্ধনশৈলী